COLOR เฮ! Q3/58 พลิกกำไร หลังบริษัทคุมต้นทุนได้ดี
COLOR เฮ! Q3/58 พลิกกำไร หลังบริษัทคุมต้นทุนได้ดี โดยงบฯ Q3/58 มีกำไรสุทธิ 6.72 ลบ. เทียบจากช่วงเดียวกันปีก่อนที่ขาดทุนสุทธิ 7.03 ลบ. ขณะที่ งวด 9 เดือนมีกำไรสุทธิ 30.69 ลบ. เทียบจากช่วงเดียวกันปีก่อนที่ขาดทุนสุทธิ 7.94 ลบ.
10 พ.ย. 2558

บริษัท สาลี่ คัลเล่อร์ จำกัด (มหาชน) หรือ COLOR รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 6.72 ล้านบาท หรือมีกำไรสุทธิ 0.0115 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 7.03 ล้านบาท หรือขาดทุนสุทธิ 0.0121 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 30.69 ล้านบาท หรือ 0.0527 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 7.94 ล้านบาท หรือ 0.022 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากบริษัทมีรายได้เพิ่มขึ้น เป็นผลต่อเนื่องจากการดำเนิน นโยบายพัฒนาคุณภาพสินค้า มูลค่าวัตถุดิบขยับตัวสูงขึ้น แต่ยอดขายของบริษัทยังคงเพิ่มขึ้นและสามารถขยายส่วนแบ่งตลาด อีกทั้งทำกำไรได้ต่อเนื่องทั้งไตรมาส และบริษัทสามารถควบคุมค่าใช้จ่ายในการผลิต การขายและบริหารได้ดีในไตรมาสนี้